Der er måske ikke is på bilruderne, når du kommer ud til den firhjulede mandag morgen, men lad dig ikke snyde: Det kan stadig være glat på de nordjyske veje på ugens første morgen. Nordjyllands Politi oplyser således på Twitter, at saltsprederne er i aktion i Aalborg Kommune. Det er ikke kun i Aalborg Kommune, at vejene kan være glatte. DMI har lavet et kort, der viser, at der er risiko for rim- og isglatte veje flere steder i Nordjylland. Kør forsigtigt og vis hensyn, lyder opfordringen fra Nordjyllands Politi.

Opsummering:
Saltsprederne er på vejene flere steder i Nordjylland mandag morgen. Der er fare for rim- og isglatte veje i morgen- og formiddagstimerne.